Diari Oficial de la Generalitat Valenciana


Sumari del DOGV 4075, del 30-08-2001 (2001/7353)

RESOLUCIÓ de 28 de juny de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries de Traiguera, relativa a tres alteracions de vials i alineacions.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4075

Data del DOGV
:   30-08-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/7353


Data del document
:   28-06-2001

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Traiguera
    * pla d'urbanisme

RESOLUCIÓ de 28 de juny de 2001, del conseller d'Obres Públiques, Urbanisme i Transports, per la qual s'aprova definitivament la modificació puntual de les Normes Subsidiàries de Traiguera, relativa a tres alteracions de vials i alineacions. [2001/7353]
  
Vist l'expedient relatiu a la modificació puntual de les Normes Subsidiàries de Traiguera, relativa a tres alteracions de vials i alineacions, i de conformitat amb els següents:
  
Antecedents de fet
  
Primer
  
Amb data 21 de novembre de 2000, el ple de l'Ajuntament de Traiguera va acordar sotmetre a informació pública la modificació puntual de les normes subsidiàries relativa a l'adequació de vials i alineacions existents d'aquest municipi, mitjançant edictes publicats en el periòdic Mediterráneo de data 15 de desembre de 2000 i en el DOGV núm. 3.902, de 21 de desembre. Durant el període d'exposició pública no es va produir cap al·legació.
  
Amb data 20 de febrer de 2001, es procedeix per part del ple a l'aprovació provisional de la citada modificació.
  
El 2 de març de 2001, va tindre entrada en el Registre General de la COPUT de Castelló, escrit de l'Ajuntament de Traiguera pel qual se sol·licita l'aprovació definitiva de la modificació. Mitjançant escrit del cap del Servei Territorial d'Urbanisme de 13 del mateix mes, es va requerir el citat Ajuntament perquè presentara certa documentació, la qual cosa es va produir el 28 de maig del 2001, i que aquesta integra la nova aprovació provisional de la modificació de data 15 de maig de 2001.
  
Segon
  
La documentació aquesta formada per memòria informativa i justificativa i plans.
  
Tercer
  
La Comissió Territorial d'Urbanisme de Castelló, en sessió de 13 de juny de 2001, va adoptar l'acord següent:
  
1. Informar favorablement la modificació puntual de les Normes Subsidiàries de Traiguera.
  
2. Elevar la proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer
  
La tramitació de la modificació ha sigut correcta, de conformitat amb l'article 55 en concordança amb el 38 de la Llei 6/1994, de 15 de novembre, Reguladora de l'Activitat Urbanística (LRAU).
  
La documentació està completa, a l'efecte del que disposa l'article 27 de la LRAU
  
Segon
  
L'objecte del projecte és adequar els vials i les alineacions existents en diversos punts del nucli urbà de Traiguera.
  
La modificació aquesta composta, al seu torn, de tres modificacions puntuals que afecten tres zones clarament diferenciades del nucli urbà i que consisteixen bàsicament en:
  
1. Carrer del Calvari, en la seua trobada amb el carrer de Ramón y Cajal.
  
En aquest vial l'alineació existent està marcada en el seu inici per l'edificació situada en el cantó amb el carrer de Ramón y Cajal, manté l'alineació per a l'edificació contigua però a partir d'ací se circumscriu al límit de l'edificació existent, i queda un espai residual entre aquesta edificació i l'alineació natural del carrer.
  
Amb aquesta proposta es corregeix l'alineació que porta el límit d'edificació fins a l'alineació natural ja iniciada per l'edificació en cantó situat al principi del vial, i es deixa totalment alineada la parcel·la amb el carrer existent, i que s'aconsegueix, a més, un front continu d'edificació sense reculades inadequades.
  
Aquesta modificació suposa un increment de 224.93 m² de sòl per a ús residencial.
  
2. Carrer perpendicular al carrer de la Generalitat Valenciana.
  
Aquest vial té dos amplàries diferents. Des del seu inici en el carrer de la Generalitat Valenciana adopta una amplària de 8 metres, i en el segon tram passa a ocupar 12 metres.
  
Per a les característiques de la zona, no pareix que tinga excessiu significat l'ampliació d'aquest vial en el seu segon tram, per la qual cosa es proposa que el seu traçat tinga una amplària uniforme en tota la seua longitud, d'esta manera passaria o ocupar una amplària total de 8 metres.
  
Aquesta modificació suposa un increment de 125.32 m² de sòl amb destinació residencial.
  
3. Obertura de vial en la part posterior de l'avinguda de Joan Carles I.
  
En aquesta zona s'elimina el cul de sac on acaba el vial de 5 i 4 metres d'amplària que voreja el límit del sòl i es proposa un vial central que divideix l'ordenació en dues illes i es facilita així l'edificació en la part posterior de l'avinguda de Joan Carles I.
  
Aquest vial tindrà una amplària de 8 metres.
  
Aquesta modificació suposa una disminució de 556.92 m² de sòl urbà residencial.
  
Tercer
  
La modificació que s'examina suposa la introducció d'alteracions en l'ordenació detallada del sòl urbà. Tal com reiteradament ha establit la jurisprudència, la determinació concreta de la qualificació d'uns terrenys inclosos en el sòl urbà o del traçat d'uns vials s'emmarca clarament dins de la discrecionalitat del planejament urbanístic, i l'administració gaudeix, en aquests casos, d'àmplia llibertat per a elegir, entre les alternatives possibles, la forma en què el territori ha de quedar ordenat. Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan es tracte d'aquestes determinacions, aquella discrecionalitat ha de ser actuada per l'Ajuntament, des de la representació que li confereix la seua legitimació democràtica.
  
La Llei 6/1994, de 15 de novembre, Reguladora de l'Activitat Urbanística (LRAU) arreplega clarament aquesta línia jurisprudencial. Així, l'article 40 d'aquesta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, estableix que li està vedat a la resolució autonòmica d'aprovació qüestionar la interpretació d'aquest interés formulada pel municipi des de la seua pròpia representativitat. Com s'indica en el preàmbul de la LRAU, aquesta llei atribueix a la política municipal gestora de l'urbanisme un espai de decisió propi, en el qual els òrgans representatius de la col·lectivitat local podran apreciar l'oportunitat de les iniciatives urbanístiques que se li plantegen. Per tant, el control autonòmic s'ha de limitar ací a un mer control de legalitat.
  
Quart
  
La segona de les modificacions proposades afecta un espai lliure, per la qual cosa deriva la necessitat de que se seguisquen determinats tràmits específics:
  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que establix la disposició transitòria novena de la LRAU, i en no estar encara constituït el citat Consell, les seues funcions corresponen al conseller d'Obres Públiques, Urbanisme i Transports, previ informe de la Comissió Territorial d'Urbanisme.
  
- D'altra banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions l'objecte dels quals siga portar a terme una diferent zonificació de zones verdes o dels espais lliures previstos. Segons la interpretació que d'aquest precepte ha dutt a terme el Consell Jurídic Consultiu en nombroses ocasions, no cal sol·licitar el seu dictamen quan l'objecte de la modificació és més ampli i només indirectament, com a conseqüència derivada d'un altre objecte principal, s'altere lleument una zona verda. De conformitat amb aquesta doctrina del Consell Jurídic Consultiu, que ha sigut ja seguida per diverses resolucions d'aquesta Conselleria, en atenció a les característiques de la modificació, no és preceptiu el dictamen del citat òrgan consultiu.
  
Cinqué
  
S'ha d'analitzar la modificació tenint en compte les previsions establides en l'article 17 de l'annex del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valencià, que diu que quan ni l'antiga ordenació ni la nova complisca els estàndards, serà exigible que la relació entre l'índex de sòl dotacional i l'índex d'edificabilitat bruta de la nova ordenació siga major que la mateixa relació en l'antiga ordenació. En el cas que ens ocupa, en la memòria justificativa de la modificació, es justifica àmpliament amb aquest requisit, resultant l'índex de la nova ordenació de 0,2924 enfront del 0,2903 de l'antiga.
  
Sisé
  
A la vista de tot el que s'ha exposat anteriorment, i tenint en compte que l'actuació no suposa adopció de nous criteris sobre l'estructura general del territori prevista pel PGOU, ni nova classificació de sòl, ni augmenta la població prevista pel pla, es compleix amb allò que s'estableix en l'article 17 de l'annex del RPCV, no hi ha impediments per a procedir a l'aprovació definitiva de la modificació puntual de les Normes Subsidiàries de Traiguera, màximament tenint present l'inqüestionable interés públic local formulat pel municipi, tal com s'expressa en l'article 40.2 de la LRAU, ja citat.
  
Seté
  
Respecte a la competència per a l'aprovació definitiva de l'expedient, el conseller d'Obres Públiques Urbanisme i Transports és l'òrgan competent per a resoldre sobre l'aprovació definitiva dels instruments de planejament, de conformitat amb el que estableix l'article 6.D del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril, del Govern Valencià.
  
Vistos els preceptes legals citats i la resta de general i pertinent aplicació, resolc:
  
1. Informar favorablement la modificació puntual de les Normes Subsidiàries de Traiguera, relativa a tres alteracions de vials i alineacions.
  
2. Aprovar definitivament la modificació puntual de les Normes Subsidiàries de Traiguera, relativa a tres alteracions de vials i alineacions.
  
La present resolució entrarà en vigor el mateix dia de la seua publicació en el Diari Oficial de la Generalitat Valenciana.
  
Contra la present resolució, que posa fi a la via administrativa, es podrà interposar recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació o publicació d'aquesta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això sense perjudici que es puga exercitar qualsevol altre recurs que s'estime oportú.
  
València, 28 de juny de 2001.- El conseller d'Obres Públiques, Urbanisme i Transports: José Ramón García Antón.